recursal/SuperWikiNEXT-32B huggingface dataset:
O Oseberg é un barco viquingo construído no ano 820
**Barco viquingo** é o nome colectivo que reciben os diferentes tipos de navíos utilizados polos viquingos, divididos en función do seu tamaño e función: drakkar, knarr, karve e faering.

Historia
--------

Os primeiros barcos viquingos carecían de velame, contra fins do século VI e comezos do VII comezan a aparecer as primeiras velas e a partir do século VIII os navíos contan cun velame máis completo, converténdose en típico o navío cunha gran vela cadrada ou trapezoidal sobre un pau situado á proa do medio da nave, nunha carlinga sobre a quilla, esta vela era a que rexía o rumbo da nave, servindo o temón tan só para facer lixeiras correccións. Aínda así os viquingos seguiron a utilizar embarcacións sen velame.

Ilustración do século XII de barcos viquingos sen velame
A construción dos barcos realizábase as máis das veces ao aire libre ou ben nun alboio ao pé da beiramar, utilizando diferentes tipos de madeira para as diferentes partes, de carballo para a quilla, de abeto para a berlinga e as partes máis avanzadas da popa e da propa e de faia para o resto.

Drakkar
-------

Drakkar típico
O drakkar era unha embarcacións longa, rápida, lixeira e segura, con remos en case toda a lonxitude do casco e con velame. Usábase tanto como para viaxes de rapina como para comercio de longa distancia. Foi clave para o poder naval viquingo e posibilitaron a colonización nórdica das Orcadas, Shetland, Feroe, Islandia e Groenlandia xa que non navegaba bordeando a costa como ata entón era o habitual.

Knarr
-----

Os knarr eran navíos de transporte de 16 metros de longo, 4.5 de largo e con capacidade para transporter 15 toneladas

Karve e faering
---------------

Os karve e faering eran pequenas embarcacións.

Notas
-----

1. ↑  Termo en Digalego.

|  |  |
| --- | --- |
| Control de autoridades | 
* Wd: Q211969
* GEC: 0099856
* GND: 4281180-6

 |
**Ernst Erik Axel Nordin**, nado en Selånger, condado de Västernorrland, en 1934, é un escultor, pintor, medallista e deseñador de moedas sueco.

Traxectoria
-----------

Enst Nordin recibiu a súa educación artística na *Konstfackskolan* (Universidade de Artes, Artesanía e Deseño) e na Academia de Belas Artes, ambas en Estocolmo.

Como escultor, modelou varias esculturas públicas instaladas non só en Estocolmo, senón en diversas cidades de todo o país, como Umeå, Trelleborg, Boden, Sundsvall ou Linköping. Unha das súas esculturas públicas máis sobranceiras é *Non Serviam* (1980), sita na rúa Malmskillnadsgata, Estocolmo. Tamén é salientable a súa colección de retratos para salas.

*Non Seviam* (1980), Estocolmo.
Ademais, foi o creador de decenas de medallas, entre as que destaca a dedicada a Carl Linnaeus (2007). Arredor de 40 medallas foron creadas para institucións como a Academia Sueca de Ciencias, a Universidade de Uppsala, a Real Casa da Moeda de Suecia e o Gabinete Real de Moedas de Suecia.

Nordin foi tamén o creador dunhas 20 moedas da coroa sueca, tanto circulantes como conmemorativas, todas elas emitidas a nome do rei Carlos XVI Gustavo. Tanto nas súas medallas como nas súas moedas, a arte de Nordin exprésase sinaladamente a través dos seus retratos.

En paralelo ao seu labor creativo, Nordin desenvolveu tamén unha longa carreira docente, na *Konstfackskolan* e na Escola de Arquitectura do Real Instituto de Tecnoloxía, nesta última como profesor titular de Teoría da Forma.

Recoñecementos
--------------

* 2014: Medalla de ouro do Rei de Suecia (12ª edición).
* 2015: Medalla Gunnar Holst, da Fundación Numismática Gunnar Holst (*Gunnar Holst Stiftelse för Numismatik*), de Gotemburgo, Suecia.

Notas
-----

1. 1 2 3 4 5  "Ernst Nordin". *Lexikonett amanda*. Sveriges Kulturnät.
2. 1 2 3 4 5  Bergroth, T. C. (2014).
3. 1 2  Voisin, M. A. (2003).
4. ↑  Moedas suecas deseñadas por Ernst Nordin. *Numista.com*
5. ↑  "Ernst Nordin & kronan". *Myntbloggen.se*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ernst Nordin*** |

### Bibliografía

* Bergroth, T. C. (2014). "En konstnär som ger kunglig glans". En *Svensk Numismatisk Tidskrift*. 5 (setembro). Páxina 111.
* Voisin, M. A. (2003). "Ernst Nordin - ny utställning på Kungl. Myntkabinettet". En *Svensk Numismatisk Tidskrift*. 1 (febreiro). Páxina 15.
* Voisin, M. A. (2003-b-). *Ernst Nordin.* Kungliga Myntkabinettet, Estocolmo. ISBN 91-89256-15-8
O **Beşiktaş Basketbol** é un equipo de baloncesto turco que actualmente compite na Basketbol Süper Ligi, máxima categoría deste deporte en Turquía, e na Eurocup. O equipo ten a súa sede en Istambul e pertence á sociedade deportiva Beşiktaş Jimnastik Kulübü. Disputa os seus partidos no Sinan Erdem Spor Salonu, cunha capacidade para 16.500 espectadores.

Historia
--------

A sección de baloncesto do club creouse en 1933, desaparecendo en 1936 para regresar en 1940. O seu maior éxito conseguiuno en 1975, gañando por primeira e única vez a Liga Turca. En 1988 descende a segunda división, mais recuperou a súa praza na primeira categoría ao ano seguinte. En 1997 volve descender, mais debido aos problemas económicos do equipo Yildrimspor, consegue manter a categoría.

Nos últimos anos, os seus mellores resultados obtívoos en 2005, cando chegou á final da liga, sendo derrotado polo Efes Pilsen S.K. e en 2008, cando acabou líder da liga regular, caendo en semifinais finalmente ante o Turk Telecom.

Palmarés
--------

### Campeticións europeas

**EuroChallenge**

* **Campións (1)**: 2012

### Competicións domésticas

**Liga De Turquía**

* **Campións (2)**: 1975, 2012
* *Subcampións (7):* 1972, 1976, 1977, 1982, 1983, 2005, 2017

**Copa**

* **Campións (1)**: 2012
* *Subcampións (3):* 1971, 1973, 2011

**Supercopa**

* **Campións (1)**: 2012
* *Subcampións (1):* 1987

Notas
-----

1. ↑  eurobasket.com BESIKTAS COLATURKA ISTANBUL basketball team history
2. ↑  eurobasket.com TBL: Season 2004-2005
3. ↑  eurobasket.com TBL: Season 2007-2008

Véxase tamén
------------

### Ligazóns externas

* Web oficial
* Páxina do equipo en Eurobasket.com
Brahma
**Brahma** (sánscrito: ब्रह्मा) é o deus (deva) hindú da creación e un dos *Trimurti*, xunto con Vishnu e Shiva.

De acordo co Brahma Purana, é o pai de Mānu de quen descenden tódolos seres humanos. O Ramayana e o Mahābhārata, acostuman referirse a el coma o proxenitor ou o grande avó de tódolos seres humanos. Non debe confundirse co Espírito Cósmico Supremo da filosofía hindú Vedānta coñecido coma Brahman, que non ten xénero. A consorte de Brahmā é Sāvitri e Gāyatri. Saraswati, a deusa da aprendizaxe, séntase tras del. Brahmā adóitase identificar con Prajapati, unha deidade védica.

Notas
-----

1. ↑  Definicións no *Dicionario da Real Academia Galega* e no Portal das Palabras para *trimurti*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Brahma Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q11389
* WorldCat
* VIAF: 5732588
* BRE: 1882699
* EBID: ID
* GEC: 0012001
* GND: 119056119
* LCCN: no2018072362

 |
**Avelino Sierra Fernández**, nado na Merca o 15 de abril de 1944, é un profesor, escritor e investigador galego.

Traxectoria
-----------

Réplica da Pinta en Baiona.
Logo de exercer a docencia en varios centros de Galicia e Asturias, en 1974 foi destinado ao colexio público de Sabarís (Baiona), do que foi director. Despois deu clase no IES Primeiro de Marzo de Baiona.

Estatua de Afonso VIII de León, por Oliveira. Baiona foi potenciada por Afonso mediante a concesión dun foro.
Foi concelleiro en Baiona en varias lexislaturas, e formou parte do goberno municipal. No marco do V centenario da chegada de Cristovo Colón a América, promoveu a construción da réplica da carabela *Pinta*. No marco do VIII centenario da fundación da vila promoveu a construción dun monumento a Afonso VIII de León e Galicia. En 1996 impulsou a Festa da Arribada que en 2015 sería declarada festa de interese turístico internacional.

Obras
-----

* *Fundación y orígenes de Baiona*
* *Historia de la carabela Pinta*
* *La carabela Pinta y su arribada a Baiona*
* *Cartas Puebla, de Privilegio y Cédulas Reales otorgadas a Baiona*
* *A Merca no Réxime Señorial* (Ir Indo, 2018)

Notas
-----

1. ↑  Alvarado 1997.

Véxase tamén
------------

### Bibliografía

* Alvarado, J. (1997). "Fueros cartas pueblas inéditas de Galicia" (PDF). *Anuario de historia del derecho español* (en castelán e latín) (67): 141–152. ISSN 0304-4319.

### Outros artigos

* Festa da Arribada

|  |  |
| --- | --- |
| Control de autoridades | 
* Wd: Q57080369
* WorldCat
* VIAF: 87616673
* BNE: XX824703

 |
Non confundir con célula granulosa.
Situación das células xustaglomerulares xunto a arteriola aferente.
Esquema dun glomérulo renal. As células xustaglomerulares identifícanse co número 6.  

A – Glomérulo  

B – Túbulo contornado proximal  

C – Túbulo contornado distal  

D – Aparato xustaglomerular  

1. Membrana basal glomerular  

2. Capa parietal da cápsula de Bowman  

3. Capa visceral da cápsula de Bowman  

3a. Pedicelos (procesos pediculados dos podocitos)  

3b. Podocito  

4. Espazo de Bowman  

5a. Mesanxio – célula intraglomerular  

5b. Mesanxio – célula extraglomerular  

6. Células xustaglomerulares  

7. Mácula densa  

8. Miocitos (músculo liso)  

9. Arteriola aferente  

10. Capilares glomerulares  

11. Arteriola eferente
As **células xustaglomerulares**, tamén chamadas células granulares do ril, son un tipo de células especializadas que se atopan nos riles. Teñen a función de sintetizar, almacenar e secretar renina. A renina é un encima que forma parte do sistema renina-anxiotensina-aldosterona e exerce importantes funcións na regulación da presión arterial, o volume extracelular e a concentración de sodio e potasio no sangue. As células xustaglomerulares, xunto coa mácula densa forman a estrutura denominada aparato xustaglomerular.

Función
-------

As células xustaglomerulares segregan renina en resposta a tres tipos de estímulos:

* Descenso da presión arterial da arteriola aferente.
* Estimulación do sistema simpático mediada por receptores adrenérxicos beta-1.
* Variacións na cantidade de NaCl que chega ao túbulo contorneado distal, detectadas polas células da mácula densa.

Tumor de células xustaglomerulares
----------------------------------

O tumor de células xustaglomerulares, tamén chamado reninoma, é un raro tipo de tumor renal que se caracteriza pola produción de elevadas cantidades de renina, polo que provoca hipertensión arterial.

Notas
-----

1. ↑  *Bases de la fisiología*. Autores: Meritxell López, Beatriz Gal Iglesias. Editorial Tebar. Consultado o 31 de agosto de 2018.
2. ↑   Jackson, B.A.; Ott, C.E. (1999). "Ch.5 Maintenance of body fluid osmolarity and volume". En Fence Creek Editors. *Renal system. Integrated medical science.* ISBN 9781889325316.
3. ↑  *Tumor de células yuxtaglomerulares como causa de hipertensión curable: presentación de un caso*. Nefrologia (Madr.) 2015;35:110-4 | doi: 10.3265/Nefrologia.pre2014.Sep.12623. Consultado o 31 de agosto de 2018.

|  |  |
| --- | --- |
| Control de autoridades | 
* Wd: Q2596226
* EBID: ID
* MAG: 2776130683

 |

|  |  |
| --- | --- |
| Identificadores | 
* FMA: 84138
* NCIt: C13161
* UMLS: C0227650

 |
As células COS-7 cun aumento de 40X
As **células COS** son unha liña celular de tipo fibroblasto derivada de tecidos de ril de mono. As células COS obtéñense por inmortalización de células CV-1 cunha versión do virus SV40 que pode producir o antíxeno T grande, pero ten un defecto na súa replicación xenómica. A liña celular CV-1 á súa vez foi derivada a partir do ril do mono verde africano.

O acrónimo "COS" deriva de que estas células son da liña **C**V-1 (simia) en **O**rixe e portan material xenético de **S**V40. Xeralmente utilízanse dúas formas de liñas celulares COS, que son COS-1 e COS-7.

Aplicacións
-----------

As liñas celulares COS utilízanse a miúdo en investigación biolóxica cando se estuda o virus de mono SV40. As células destas liñas son tamén a miúdo transfectadas para producir proteínas recombinantes para experimentos de bioloxía molecular, bioquímica e bioloxía celular.

Cando un constructo de expresión cun promotor SV40 se introduce en células COS, o vector pode ser replicado substancialmente e se o ADN transfectado codifica unha proteína segregada, poden recuperarse ata 10 mg de proteína do subrenadante. Estas células COS están modificadas xeneticamente para producir o antíxeno T a partir do seu propio xenoma.

Notas
-----

|  |  |
| --- | --- |
|  | Wikimedia Commons ten máis contidos multimedia na categoría:  ***Células COS Modificar a ligazón no Wikidata*** |

1. ↑  Jensen FC, Girardi AJ, Gilden RV, Koprowski H (July 1964). "Infection of human and simian tissue cultures with rous sarcoma virus". *Proc. Natl. Acad. Sci. U.S.A.* **52** (1): 53–9. Bibcode:1964PNAS...52...53J. PMC 300571. PMID 14192657. doi:10.1073/pnas.52.1.53.
2. 1 2  Gluzman Y (January 1981). "SV40-transformed simian cells support the replication of early SV40 mutants". *Cell* **23** (1): 175–82. PMID 6260373. doi:10.1016/0092-8674(81)90282-8.
3. ↑  Fanelli, Alex (2016). "COS-7 cell line: Origin and Characteristics". Consultado o 28 November 2017.
4. 1 2  Aruffo, A (November 2002). "Transient expression of proteins using COS cells". *Curr Protoc Mol Biol*. Chapter 16: Unit 16.12. ISBN 0471142727. PMID 18265298. doi:10.1002/0471142727.mb1612s60.
5. ↑  WEINANDER, Rolf; et al. (1995). "Heterologous expression of rat liver microsomal glutathione transferase in simian COS cells and Escherichia coli". *Biochem. J.* **311** (3): 861–866. PMC 1136080. PMID 7487942. doi:10.1042/bj3110861.

Véxase tamén
------------

### Outros artigos

* Entrada de Cellosaurus para COS-1
* Entrada de Cellosaurus para COS-7
**Cércidas** (en grego antigo Κερκιδᾶς, latín: Cercidas) foi un poeta, filósofo e lexislador da cidade de Megalópole do século -III.

Traxectoria
-----------

Foi un filósofo cínico, discípulo de Dióxenes, e é mencionado por Ateneo de Naucratis e Estobeo. Segundo Claudio Eliano, á súa morte fixo queimar con el os dous primeiros libros da *Ilíada* e expresou o seu desexo de atoparse con Pitágoras (filósofo), Hecateo (historiador), Olimpo (músico) e Homero (poeta), o que implica claramente que cultivou estas artes e ciencias. Di Demóstenes que por covardía e corrupción puxo Arcadia baixo o goberno de Filipo II de Macedonia.

En 1906 atopouse en Oxirrinco un papiro con fragmentos de sete poemas seus de carácter cínico.

Notas
-----

1. ↑  1.Cercidas en: William Smith (editor), *A Dictionary of Greek and Roman Biography and Mythology*. Vol. I. Boston: Little, Brown & Comp. 1867, p. 671
2. ↑  Papiro de Oxirrinco nº 1082.

|  |  |
| --- | --- |
| Control de autoridades | 
* Wd: Q1279413
* WorldCat
* VIAF: 263607225
* BIBSYS: 95000500
* BNE: XX1019424
* BNF: 122737675
* BRE: 2061523
* CANTIC: a20300426
* CERL: cnp00404724
* CiNii: DA13561951
* DeutscheBio: 119220822
* FAST: 192283
* GND: 119220822
* ICCU: CFIV134199
* ISNI: 0000 0003 8195 5433
* LCCN: n86091597
* NTA: 069624984
* OL: OL5827748A
* SUDOC: 086698699
* Treccani: cercida

 |
**Eparca** é un termo empregado no imperio Seléucida para indicar un alto cargo administrativo. O termo deriva do grego ἐπί *epí* "sobre" e de ἀρχεία *arkhéia* "goberno", para indicar o funcionario responsábel do goberno sobre un territorio particular, chamado **ἐπαρχία** *(eparkhía)* en grego (en latín *eparchia*).

Eparquía no Imperio bizantino
-----------------------------

Tras a reforma teodosiana, o termo *eparquía* foi empregado polo Impero Romano de Oriente para indicar unha circunscrición administrativa equivalente á *provincia* latina. Tales entidades desapareceron despois do século VII coa institucións dos temas.
Na capital Constantinopla, en cambio, o título de *eparca do pretorio* ou *eparca de Constantinopla* (grego: ἔπαρχος τοῦ πραιτωρίου, *éparkhos tû praitoríu*) pasou a indicar, a finais do Imperio, o prefecto do pretorio de Oriente e gobernador da cidade.

Eparquía nas igrexas cristiás
-----------------------------

O termo *eparquía* emprégase en moitas igrexas cristiás para indicar unha circunscrición administrativa ou relixiosa. O correspondente título á súa fronte é o de **eparca** ou bispo.

### Igrexa ortodoxa

O termo úsase hoxe para indicar algunhas subdivisións nas Igrexas Ortodoxas.

### Igrexa católica

Nalgunhas Igrexas católicas de rito oriental chámase **eparquía** a unha porción de territorio e de fieis que son confiados á cura pastoral dun eparca ou bispo; a eparquía xa que logo é totalmente correspondente á diocese da Igrexa Latina.
As eparquías (e os seus eparcas) réxense polos canons 177-310 do Código dos Canons das Igrexas Orientais.

| * v
* c
* e
Territorios bizantinos de Italia |
| --- |
| Eparquías (580-584) | 
Annonaria • 
Urbicaria • 
Emilia • 
Campania • 
Calabria
 |
| Exarcado e ducados (584-751) | 
Exarcado de Rávena • 
Pentápole • 
Ducado de Perugia/Corredor umbro • 
Ducado de Roma • 
Ducado de Nápoles • 
Ducado de Venecia • 
Provincia Maritima Italorum (Liguria) • 
Ducado de Calabria
 |
| Themata do Catapanato de Italia e ducados formalmente pertencentes ao Imperio bizantino (751-1071) | 
Thema de *Sikelia* (Sicilia) • 
Thema de *Langobardia* (Puglia) • 
Thema de *Lucania* • 
Ducado de Nápoles • 
Ducado de Amalfi • 
Ducado de Gaeta
 |

|  |  |
| --- | --- |
| Control de autoridades | 
* Wd: Q285181
* AAT: 300387127
* BRE: 1977908
* GEC: 0103529

 |
Árbore familiar da dinastía Salia
A **dinastía Salia**, ou **dinastía francona**, foi unha dinastía da Alta Idade Media que chegou a ter a catro dos seus membros como reis de Alemaña (entre 1024 e 1125).

É tamén coñecida como dinastía francona debido á súa orixe familiar e ao su papel como duques do Ducado Nacional de Franconia.

Os catro reis de Alemaña tamén foron coroados como emperadores do Sacro Imperio Romano Xermánico (1027-1125) e é na historia do Sacro Imperio onde o termo *dinastía Salia* se refire a estes catro emperadores.

Orixe
-----

Despois da morte do último emperador (Henrique II), da Dinastía Saxoa, Conrado II foi primeiro elixido Rei dos Romanos en 1024, e tres anos despois (o 26 de marzo de 1027), foi coroado Emperador do Sacro Imperio Romano Xermánico. Conrado era o único fillo de Henrique de Espira, conde de Worms e de Adelaida de Metz, territorios a ambos os lados do Rin, incluídos dentro das fronteiras do que naquela época era Franconia.

Emperadores Salios
------------------

* Conrado II rei en 1024-1039, emperador en 1027.
* Henrique III rei en 1039-1056, emperador en 1046.
* Henrique IV rei en 1056-1105, emperador en 1084.
* Henrique V rei en 1099-1125, emperador en 1111.

Os catro reis Salios da dinastía gobernaron o Sacro Imperio desde 1027 até 1125, e estableceron firmemente ao Sacro Imperio como a maior potencia europea da época. O seu principal logro foi o desenvolvemento dunha estrutura administrativa permanente para o seu Imperio, baseada no ascenso dunha clase social de funcionarios públicos que só respondían ante a coroa.

Notas
-----

* Medieval Lands: Reis e Emperadores de Alemaña *(en inglés)*.

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q161204
* WorldCat
* VIAF: 48151776789418011825
* BRE: 3529115
* CERL: cnp00587452
* DeutscheBio: 118750895
* EBID: ID
* GND: 118750895
* HDS: 029191

 |
Non confundir con Eusuquios.

| *Eosuchia*Rango fósil: Permiano-Triásico |
| --- |
| *Hovasaurus*. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Subclase: | Diapsida |
| Orde: | **Eosuchia**Broom, 1914 |

 |

Os **eosuquios** (**Eosuchia**) son unha orde extinta de réptiles diápsidos. Dependendo de en que taxons son incluídos a orde pode abranguer desde o Carbonífero tardío ao Eoceno, pero o consenso actual é que os eosuquios están restrinxidos ao intervalo que vai do Permiano ao Triásico.

Eosuchia foi inicialmente definido para incluír todos os réptiles "tecodontos" que non tiñan fiestra anteorbital, pero posuían tabulares, postparietais e grandes forames pineais (Broom, 1914). Broom acuñou o termo como unha nova suborde para o fósil *Youngina*.

Unha definición que sirva para a inclusión dun animal na orde é difícil: é case máis fácil facer unha lista dos réptiles diápsidos primitivos que non foron incluídos nela nun momento ou outro. A orde practicamente foi tratada como un *caixón de xastre* para os diáosidos que non eran obviamente lepidosauros ou arcosauros. Unha consecuencia foi a suxestión feita por Romer da orde alternativa Younginiformes, que se aplicaría estritamente a aquelas formas coa primitiva forma diápsida, en concreto, co arco máis inferior completo a medida que os ósos cuadratoxugal e xugal do cranio se encontran.

Un fósil que constantemente foi clasificado como eosuquio foi *Youngina*, un pequeno réptil do tamaño dun lagarto do Perminao superior de Suráfrica. Este e un par doutros xéneros, que poden ser ou non sinónimos de *Youngina*, constitúen a familia Younginidae.

Os tangasáuridos, unha familia que comprende formas aparentemente adaptadas a nadar en auga doce, tamén adoitan incluírse.

Nalgunhas filoxenias *Eosuchia* foi tratado (probablemente de forma errada) como un grupo irmán dos taxons de lepidosauros Squamata e Rhynchocephalia.

Clasificación
-------------

**Eosuchia** s.s. (Syn:**Younginiformes**)

?*Noteosuchus*
?*Acerosodontosaurus*
Familia: Galesphyridae
*Galesphyrus*
Familia: *Younginidae*
*Heleosuchus*
*Youngina*
Familia: Tangasauridae
*Hovasaurus*
*Tangasaurus*
*Thadeosaurus*
*Kenyasaurus*

Notas
-----

1. ↑   Arquivado 15 de maio de 2007 en Wayback Machine. Como exemplo e discusión
2. ↑   Arquivado 31 de agosto de 2006 en Wayback Machine. Filoxenia que trata *Eosuchia* en sentido estrito
3. ↑   Arquivado 25 de maio de 2007 en Wayback Machine. Nun momento ou outro todos os taxóns en letra grosa nesta filoxenia foron situados dentro de "*Eosuchia*" nun sentido ou noutro

|  |  |
| --- | --- |
| Control de autoridades | 
* Wd: Q2270217
* EBID: ID
* MAG: 2776673571

 |

|  |  |
| --- | --- |
| Identificadores taxonómicos | 
* Fossilworks: 138855
* IRMNG: 10330

 |

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Boyko Metodiev Borisov** (en búlgaro: Бойко Методиев Борисов), nado en Sofía o 13 de xuño de 1959, é un político búlgaro e en 2009 o Primeiro Ministro de Bulgaria. É enxeñeiro con grao de tenente polo Instituto de Estudos Superiores do Ministerio do Interior en 1978, con especialidade en loita contra incendios.

Traxectoria
-----------

En 1978 ingresa ao servizo da policía de Sofía, adscrita ao Ministerio do Interior da República de Bulgaria. En 1982, é Comandante de Pelotón e logo Comandante de Compañía. Entre 1985 e 1990, realiza estudos superiores no Instituto Superior de Adestramento e Investigación Científica do Ministerio do Interior, onde obtén o título de Doutor en Ciencias. En 1990, abandona a estrutura do Ministerio do Interior.

En 1991, funda a empresa WON-1 Ltd. a cal é actualmente unha das máis grandes empresas de seguridade do país. O 1 de setembro de 2001, é nomeado Secretario Xeral do Ministerio do Interior, encargado do sistema policial búlgaro, e outórganlle o Grao de Coronel do Ministerio do Interior, de maior xeneral e logo de tenente xeneral. O 10 de novembro de 2005, Borisov é nomeado alcalde da capital búlgara por decisión do Consello Municipal de Sofia No. 270 do 6 de novembro do devandito ano.

Recibiu varios recoñecementos, diplomas e medallas nacionais e estranxeiras (Estados Unidos, Rusia, Francia, España, Turquía, Italia e Europol) no cumprimento do seu deber como oficial de seguridade, en particular pola súa loita contra o crime e o mantemento da orde pública. Igualmente, representou a Bulgaria nun importante número de países cos que mantén relacións de cooperación en materia de loita contra o crime organizado e o tráfico ilícito de drogas.

Realizou un importante labor social, doando o seu soldo mensual durante as súas funcións no Ministerio do Interior a un fondo de axuda para fillos de oficiais de policía falecidos no cumprimento do seu deber, así como de apoio ás súas familias. É, ademais, un activo deportista na especialidade de karate, cun 7º Dan. Foi adestrador do equipo nacional de karate durante moitos anos, así como árbitro internacional na especialidade.

Véxase tamén
------------

### Ligazóns externas

* Ficha de Boiko Borísov na páxina oficial do Concello de Sofía.

|  |  |
| --- | --- |
| Control de autoridades | 
* Wd: Q57775
* WorldCat
* VIAF: 141195355
* BRE: 3878395
* EBID: ID
* FAST: 1923873
* GND: 1018614869
* IMDb: nm10600341
* ISNI: 0000 0000 9574 5478
* LCCN: no2010065750
* Munzinger: 00000027955
* NKC: js2010592205
* TMDb: 2457331
* Treccani: boyko-borisov
* Transfermarkt: 230958

 |
**Eochaid mac Echdach** foi rei de Dalriada dende 726 até 733. Era fillo de Eochaid mac Domangairt.

Eochaid chegou ó poder como rei de Dalriada en 726, presumiblemente derrocando a Dúngal mac Selbaig. É posible que Selbach tentase restaurar ó seu fillo no poder, e loitou contra os seguidores de Eochaid en *Irros Foichnae* en 727, pero sen éxito aparente. Os anais non concordan se foi durante o reinado de Eochaid, ou no do seu sucessor, cando unha frota partiu de Dalriada cara a Irlanda para axudar a Flaithbertach mac Loingsig na súa guerra contra Áed Allán.

No ano da súa morte, 733, Eochaid é considerado rei, e non señor, de Dalriada, o que pode suxerir que despois de derrotar a Dúngal e a Selbach, o seu reinado non sufriu cambios. O seu fillo, Áed Find, foi máis tarde rei de Dalriada.

Como Dalriada mantivo unha existencia separada até o ano 736, Eochaid puido ter un sucesor, ou sucesores. Semella que foi sucedido por Muiredach mac Ainbcellaig, que substituíra a Dúngal mac Selbaig como líder dos Cenél Loairn.

|  |  |
| --- | --- |
| Control de autoridades | 
* Wd: Q1284529
* WikiTree: Mac\_Eochaid-1

 |
Para outras páxinas con títulos homónimos véxase: Cervo (homónimos).

| CérvidosRango fósil: Oligoceno - Actualidade |
| --- |
| Macho |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Infraclase: | Eutheria |
| Orde: | Artiodactyla |
| Suborde: | Ruminantia |
| Infraorde: | Pecora |
| Familia: | **Cervidae**Goldfuss, 1820 |

 |
| Distribución combinada de tódalas especiesDistribución combinada de tódalas especies |
| Subfamilias |
| Capreolinae
Cervinae |

Os **cérvidos** (*Cervidae*) son unha familia de mamíferos ruminantes que inclúe os cervos e veados. Teñen patas delgadas, pezuños partidos en dous e longos pescozos. Son esveltos herbívoros. Teñen a pelaxe lisa ou moteada, e son os únicos mamíferos aos que lles crecen hastas novas cada ano, formadas por óso morto. Só as desenvolve os machos adultos, utilizándoas durante a época de apareamento, cando os cérvidos compiten polas femias. As hastas empezan a formarse a partir de dúas protuberancias do cranio. Ao medrar, recóbreas un veludo. Cando as hastas crecen, empezan a ramificarse. Finalmente, o veludo cae. Así a cornamenta queda completa.

Presenza en Galiza
------------------

O cervo común en Galiza localízase principalmente nas serras orientais das provincias de Lugo e Ourense, así como tamén nunha pequena parte do leste da provincia da Coruña. As poboacións actuais son froito das repoboacións cinexéticas.

Na antigüidade a súa poboación estendíase até a costa Atlántica, como amosan os numerosos petróglifos con imaxes de cervos.

* Distribución do Cervo común en Galicia.
* Representación dun cervo macho adulto en época de celo. Petróglifo da Idade de Bronce na Caeira (Poio).

Véxase tamén
------------

### Outros artigos

* Cervo común

|  |  |
| --- | --- |
| Control de autoridades | 
* Wd: Q23390
* AAT: 300250308
* BNCF: 37189
* BNF: 119580553
* BRE: 2684720
* EBID: ID
* GEC: 0168304
* GND: 4159953-6
* LCCN: sh85022182

 |

|  |  |
| --- | --- |
| Identificadores taxonómicos | 
* ADW: Cervidae
* Dyntaxa: 2002172
* EOL: 7685
* EPPO: 1CERVF
* FE: 12647
* FE-New: ID
* Fossiilid: 668
* Fossilworks: 42652
* GBIF: 5298
* iNaturalist: 42158
* IRMNG: 115925
* ITIS: 180693
* MSW: 14200205
* NBN: NHMSYS0000376180
* NCBI: 9850
* Soortenregister: 139084
* WoRMS: 993628

 |

|  |  |
| --- | --- |
| Identificadores | 
* MeSH: D003670
* MeSH: B01.050.150.900.649.313.500.380.373

 |
**BenQ Corporation** é unha empresa líder en dispositivos dixitais (cámaras, pantallas etc.) que está asentada en Taiwán. Ten experiencia nas 3 C (Computación, Comunicacións e Consumo electrónico.)

O nome reflicte o seu lema ou visión corporativa: **Bringing Enjoyment and Quality to life** (algo así como "Conseguir desfrutar da vida").

A compañía foi establecida no 1984, pero foi coñecida antes coma Acer CM (Communications and Multimedia) e renomeada en decembro de 2001 co nome actual.

BenQ fabrica produtos de alta tecnoloxía, incluíndo a comunicación e produtos relaccionados cos ordenadores persoais. Entre os seus principais produtos están monitores LCD/TFT, televisións de plasma, escáneres e impresoras, cámaras dixitais, proxectores, gravadoras de CD/DVD, portátiles, teclados e ratos, reprodutores de música e teléfonos móbiles.

A sede central sitúase en Taoyuan, Taiwán, pero a compañía opera en todo o mundo.

O 1 de outubro de 2005, BenQ adquire a división de dispositivos móbiles de Siemens en Alemaña, creando así a 6ª compañía da industria da telefonía móbil máis importante por cota de mercado acumulado. Desta adquisición sae un novo grupo, BenQ Mobile, de BenQ Corporation dedicada enteiramente as comunicacións sen fíos.

BenQ Corporation é unha parte de BenQ Group, a cal está incluída en AU Optronic.

|  |  |
| --- | --- |
|  | Wikimedia Commons ten máis contidos multimedia na categoría:  ***BenQ*** |

|  |  |
| --- | --- |
| Control de autoridades | 
* Wd: Q714335
* GRID: grid.471151.7
* MAG: 173717819

 |
Debuxo dun daguerrotipo.
O **daguerrotipo** foi o primeiro procedemento fotográfico anunciado publicamente, construído e perfeccionado por Louis Daguerre en 1839 a partir das experiencias previas de Joseph Nicéphore Niépce. 

Está considerado un precursor da fotografía moderna, e foi unha ponte entre a cámara negra creada por Zahn e retocada por Joseph Nicéphore Niépce, e a cámara de obxectivo do alemán Petzvalen. As publicacións do momento deron a coñecer o novo aparato á sociedade, pero supuxo sobre todo unha revolución no mundo da información, xa que permitiu cubrir feitos históricos como as guerras de Crimea e da Secesión Americana, dando lugar a un novo xénero fotográfico: o fotoxornalismo.

Características
---------------

Para a obtención da imaxe pártese dunha capa sensible de nitrato de prata estendida sobre unha base de cobre. A partir dunha exposición na cámara, o positivo plásmase no mercurio. Finalmente, a imaxe fíxase tras somerxer a placa nunha solución de cloruro sódico ou tiosulfato sódico diluído.

A finais do ano 1840 conseguíranse tres progresos técnicos no daguerrotipo. En primeiro lugar, conseguiuse unha lente ata 22 veces máis brillante. Amais, aumentouse a sensibilidade das placas ante a luz ó ser recubertas por substancias halóxenas (aceleradores ou substancias rápidas), co que o tempo de exposición se reduciu. Por último, as placas douráronse para enriquecer os tons.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Daguerrotipo*** |

### Outros artigos

* Heliografía
* Calotipo
* Debuxos fotoxénicos
* Colodión Húmido
* Xelatino-bromuro

|  |  |
| --- | --- |
| Control de autoridades | 
* Wd: Q179744
* AAT: 300053530
* BNCF: 1416
* EBID: ID
* GEC: 0095677
* GND: 4123031-0
* JSTOR: daguerreotypes
* LCCN: sh85035408
* MAG: 192979581
* PSH: 11854
* SELIBR: 142530

 |
**Belén María do Campo Piñeiro**, nada na Coruña o 29 de decembro de 1963, é unha política galega do PPdeG.

Traxectoria
-----------

Diplomada en EXB. Foi presidente de Novas Xeracións do PP da Coruña. Foi elixida deputada do Congreso pola provincia da Coruña na IV e V lexislaturas (1989-1996). Foi elixida senadora pola Coruña na VI, VII e VIII lexislaturas (1996-2008). Volveu ser deputada na IX lexislatura (2008-2011). Dimitiu en xuño de 2011 ao ser nomeada Delegada Territorial da Xunta de Galicia na Coruña, sendo substituída por María Asunción Torres Parada. Foi elixida deputada do Parlamento de Galicia nas autonómicas de 2012.

Dende o 13 de decembro de 2012 pasou a ser Delegada Territorial da Xunta de Galicia na provincia da Coruña, deixando o seu posto no Parlamento galego.

Véxase tamén
------------

### Outros artigos

* Lista de senadores galegos desde a Transición

### Ligazóns externas

* Ficha no Congreso dos DeputadosArquivado 17 de outubro de 2019 en Wayback Machine.
* Ficha no Senado
* Belén do Campo, nueva delegada provincial de la Xunta en A Coruña
Coordenadas: 43°22′52″N 8°10′36″O﻿ / ﻿43.38111, -8.17667

**EINSA Print, Ediciones Informatizadas S. A.** é unha empresa de orixe galega creada en Andrade (Pontedeume). Está adicada á impresión e a servizos da información. Ten plantas de produción en Pontedeume, As Pontes de García Rodríguez, Madrid (onde está a súa sede) e tamén oficinas comerciais en Londres e París.

Historia
--------

En 1971 créase EINSA Print para imprimir as guías de GT Motive, outra empresa do grupo Einsa que editaba a "Guía de Tasaciones" un catálogo con información detallada de tódolos modelos de coches que hai no mercado, as súas pezas e compoñentes. Esta guía se segue a editar hoxe en día e informa dos prezos e tempos de reparación de vehículos.

En 1999 Einsa con subvencións do Fondo Mineiro crea nas Pontes, no Polígono industrial de Penapurreira outra planta de impresión máis grande e moderna que a de Pontedeume. A planta foi ampliada posteriormente ata os 84.000 metros cadrados actuais.

A empresa imprime as guías telefónicas de moitos países de Europa, África ou Asia. Tamén publica catálogos de empresas de venda por correo, folletos publicitarios e revistas para 22 países.

En maio de 2012 producíronse folgas e paros na planta das Pontes en protesta pola redución de persoal e soldos proposta pola empresa, que pretendía despedir 29 dos 370 traballadores da fábrica para acadar un aforro 2,9 millóns de euros xunto coa redución dun 18% do salario dos traballadores. Os sindicatos calculan que a empresa recibiu 50 millóns de euros en subvencións.

Produtos
--------

Directorios (guías telefónicas), catálogos, revistas e folletos.

Notas
-----

1. ↑  Einsa, la empresa gallega de las Páginas Amarillas, hará el manual de la Renta para toda España galicia.economiadigital.es
2. ↑  GT Motive.
3. ↑  Los trabajadores de Einsa en As Pontes siguen con la actividad paralizada. El Correo Gallego

Véxase tamén
------------

### Ligazóns externas

* Páxina web da empresa *(en castelán)*.
* Vídeos publicitarios sobre as instalacións:  e. En Youtube.
Dai Jì, *Retorno tardío tras unha excursión de primavera*, ca. 1400
**Dai Jin** (Tai Chin, en transcrición Wade-Gilles), nado en 1388 e finado en 1462, foi un pintor chinés da época da dinastía Ming.

Biografía
---------

Dai Jin naceu en Hangzhou, na provincia de Zhejiang. Comezou a súa actividade profesional como aprendiz de ebanisterías. Máis tarde aparece na corte do emperador Xuanzongs, onde figura coa profesión de pintor. A causa de intrigas palacianas, Dai tivo que regresar para a súa patria natal durante un tempo. A súa vida como pintor libre foi un fracaso, e Dai morreu, en 1462, completamente pobre.

Obra
----

### Escola e caracteres

Dai Jìn figura como fundador da escola pictórica Zhe (nomeada así pola súa provincia nativa de Zhejiang), dentro da tradición da pintura académica da dinastía dos Song Merdionais. Entre os seus predecesores artísticos cóntanse entre outros Ma Yuan e Xia Kuai.

As súas pinturas paisaxísticas sobresaen pola súa atmosfera lírica, o estilo na captación do instante. son tamén característicos os contrastes e tons gráficos das texturas, observábeis en rochas, árbores e ramaxe. Un motivo repetido na súa obra son os botes de pescadores no río.

### Obras (selección)

Pódense destacar os títulos seguintes:

* *Retorno tardío tras unha excursión de primavera*, Academia Ming, Nanking.
* *Ermitán descansando xunto a un regato*.
* *Vida no río*, Freer Gallery of Art, Washington, D.C..
* *Bote de regreso baixo unha chuvascada*.
* *A busca do Paraíso*.

Véxase tamén
------------

### Bibliografía

* James Cahill: *Die Chinesische Malerei*. Gante. Jin 1960, ASIN B0000BL9NB.

### Outros artigos

* Arte chinesa
* Pintura chinesa

|  |  |
| --- | --- |
| Control de autoridades | 
* Wd: Q741512
* WorldCat
* VIAF: 6215885
* CBDB: 0133416
* EBID: ID
* Europeana: ID
* FAST: 42502
* GND: 1150169850
* ISNI: 0000 0000 7105 5659
* LCCN: n79105139
* NLA: 36597817
* NTA: 169218341
* openMLOL: 325191
* ULAN: 500125746

 |
**Eligio Estévez Meleiro**, nado en Crespos (Padrenda) cara a 1899, foi un político galego.

Traxectoria
-----------

Criouse co seu tío, párroco de Ordes. En 1922 trasladouse a Vigo, empregado da Compañía de ferrocarril de Vigo-Baiona, como auxiliar de Xefe de Estación de Coruxo. Volveu a Ordes e montou un ultramarinos. Afiliado á Sociedad Agrícola Republicana Independiente de Ordes, foi nomeado presidente en 1934. Foi nomeado alcalde de Rairiz de Veiga en marzo de 1936, por designación do Gobernador civil. Logo do golpe de Estado do 18 de xullo de 1936 e despois de entregar o concello, cruzou a fronteira e permaneceu en Castro Laboreiro e Alcobaça ata que en xullo de 1939 se presentou ás autoridades franquistas. Encarcerado, foi posto en liberdade ao pouco tempo sen que se lle abrira procedemento xudicial. Fóronlle incautados os bens. En abril de 1940 o Tribunal de Responsabilidades Políticas sancionouno cunha multa de 500 pesetas.

|  |  |  |
| --- | --- | --- |
| Predecesor:' |  **Alcalde de Rairiz de Veiga** 1936 | Sucesor:**-** |

Notas
-----

1. ↑  *Heraldo de Galicia*, 15-6-1935, p. 6.
2. ↑  Prada Rodríguez, Julio (2006). Universidade de Vigo, ed. "Fuxidos, entobados, desertores e contrabandistas. Aproximación á problemática das orixes da resistencia antifranquista en Ourense" (PDF). *Minius* **XIV**: 221–238. Arquivado dende o orixinal (PDF) o 10 de abril de 2017. Consultado o 20 de marzo de 2017.
3. ↑  *La Región*, 9-2-1937.

Véxase tamén
------------

### Bibliografía

* Martínez Cerredelo, Edelmiro (2008). Centro de Desenvolvemento Rural "O Viso", ed. *A Limia: 1931-1953. Historia e memoria*. Sarreaus. p. 101. ISBN 978-84-612-6855-9.

### Ligazóns externas

* Expediente de responsabilidades políticas de Eligio Estévez Meleiro.
**Elías Rodríguez Varela**, nado en Trabada o 1 de xaneiro de 1937, é un empresario e xornalista galego.

Traxectoria
-----------

En 1958 ingresou en Radio Juventud e en 1963 en Radio Nacional. En 1968, converteuse no fundador e xefe de emisións de Radio Centro, sendo un importante profesional en locucións publicitarias. En 1981 fundou Centro de Comunicación e en 1989 Estudios Abaira, S.A. empresa dedicada á publicidade, dobraxe e sonorización. É presidente do Grupo Abaira (Estudios Abaira, Abaira Publicidad, Matinha Estudios de Son de Portugal, Abrente Soluciones Audiovisuales e Línea de Fuego), vicepresidente do Grup Bosques Naturales (Bosques Naturales, Forestalia, Boscalia, Eurobosques, Adagro) e conselleiro de varias empresas.

Como actor participou nunha película, e prestou a súa voz e moitas como narrador. Foi tamén presentador no concurso *Gran Casino* da Televisión de Galicia.

Filmografía
-----------

### Como actor

* *Truhanes* (Miguel Hermoso, 1983).

### Como narrador

* *Una joven nación* (1971).
* *Mosaico de canciones* (1972).
* *Legado arquitectónico español* (1975).
* *Galicia* (1975).
* *Lugo 2000* (1976).
* *La nueva Costa del Sol* (1976).
* *El chou de Cho-Juaa* (curta de animación, 1978).
* Mensaxe de Copyright de BuenaVista Home Entertainment.

Recoñecementos
--------------

Foi nomeado Fillo Predilecto de Trabada, membro da Enxebre Orde da Vieira e Cabaleiro do Camiño de Santiago e Madrigalego de Ouro. Foi galardoado cos premios "Antena de Oro" e prata da comunicación e medalla de prata de Galicia en 2003.

Notas
-----

1. ↑  Elías Rodríguez Varela, elegido 'Gallego del Mes' de diciembre por el Grupo Correo Gallego, *El Correo Gallego*, 2 de xuño de 2006
2. ↑  Elías Rodríguez en ordevieira.com

Véxase tamén
------------

### Bibliografía

* Barrera, F. ed. (2002). *Gallegos. Quién es quien en la Galicia del siglo XXI*. *El Correo Gallego*. ISBN 84-8064-113-4.

### Ligazóns externas

* Ficha en galegos.info
* Elías Rodríguez Varela Arquivado 07 de xaneiro de 2022 en Wayback Machine. en academiatv.es

|  |  |
| --- | --- |
| Control de autoridades | 
* Wd: Q5830235
* WorldCat
* VIAF: 153147373390841580001
* BNE: XX5627232
* IMDb: nm0735801
* TMDb: 1179713

 |
***Blade Symphony*** é un videoxogo de acción multixogador desenvolvido por Puny Human para Microsoft Windows. A mecánica do xogo baséase en duelos con espadas, con reminiscencias e inspiración do videoxogo *Jedi Knight II: Jedi Outcast*. Tras unha publicación inicial en Steam no formato de *Early Access* en abril de 2013, o xogo publicouse oficialmente en maio de 2014.

Mecánica de xogo
----------------

*Blade Symphony* é un videoxogo de loitas con espadas semellante ó elemento multixogador do videoxogo *Jedi Knight II: Jedi Outcast*. No lugar de procurar unha representación auténtica do manexo das espadas, o xogo inclúe un combate de fantasía con acrobacias e animacións particulares. Os xogadores poden escoller de entre varios personaxes, estilos de loita e armas, e competir entre eles en varios modos de xogo, como *deathmatch* ou combate de 2 contra 2. O xogo emprega un tipo de Sistema de puntuación Elo para asignar ós xogadores a cada partida.

Desenvolvemento
---------------

Vídeo promocional do xogo
O desenvolvemento de *Blade Symphony* comezou no ano 2006. O deseñador Michael Chang comezou a traballar no xogo xunto a un colega seu coa intención de desenvolver un xogo de loita con espadas trala dispersión da comunidade de xogadores do xogo *Jedi Knight II: Jedi Outcast*.

Chang e o seu colega traballaron xuntos no xogo nunha forma inicial de mod do motor Source. En 2008 o seu colega deixou o proxecto e Chang continuou o traballo no mesmo. Os desenvolvedores da modificación para o Source *Dystopia* uníronse a Chang formando a compañía independente Puny Human..

En xuño de 2011 Puny Human lanzou unha campaña en Kickstarter para acadar un financiamento de 15 000 dólares para unha licenza comercial do Source. Esta campaña finalizou con éxito, recadando 19 058 dólares. Unha versión en *Early Access* foi publicada en abril do 2013, seguida da publicación do xogo completo en maio de 2014.

Galería de imaxes
-----------------

* 
* 
* 
* 
*

Notas
-----

1. ↑  Rick Lane (5 de maio de 2014). "Developing by the sword". *Eurogamer*. Consultado o 28 de febreiro de 2015.
2. ↑  Chris Thursten (8 de febreiro de 2015). "Mastering Blade Symphony: part one". *PC Gamer*. Consultado o 18 de febreiro de 2015.
3. 1 2  Charlie Hall (6 de decembro de 2013). "Blade Symphony: What sound does a successful Kickstarter make?". *Polygon*. Consultado o 18 de febreiro de 2015.
4. ↑  Puny Human (30 de xullo de 2011). "Blade Symphony". Kickstarter. Consultado o 18 de febreiro de 2015.
5. ↑  Will Uhl (21 de maio de 2014). "Blade Symphony review". *PC Gamer*. Consultado o 18 de febreiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Blade Symphony Modificar a ligazón no Wikidata*** |

### Ligazóns externas

* Páxina web oficialArquivado 16 de xaneiro de 2017 en Wayback Machine.

|  |  |
| --- | --- |
| Control de autoridades | 
* Wd: Q16952169
* HowLongToBeat: 15994
* Humble Bundle: blade-symphony
* IGDB: blade-symphony
* Metacritic: blade-symphony
* MobyGames: blade-symphony
* PCGW: Blade\_Symphony
* Steam: 225600

 |
Embaixada mexicana nos EUA.
Unha **embaixada** é a delegación representativa oficial e xeralmente de carácter permanente dun estado no territorio doutro, decote localizado na súa capital, feito que a distingue dos consulados, que poden estar situados en calquera parte do territorio. En relación do dereito internacional, as embaixadas gozan dun status extraterritorial, é dicir, malia estaren en territorio estranxeiro están desligadas das leis locais e se rexen conforme ás leis do país de orixe.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Embaixada***  |

### Ligazóns externas

* Información sobre representacións diplomáticas *(en castelán)*

|  |  |
| --- | --- |
| Control de autoridades | 
* Wd: Q3917681
* AAT: 300108008
* BNCF: 10284
* EBID: ID
* GEC: 0158005
* GND: 4191416-8
* NDL: 00576236

 |

---

|  |  |
| --- | --- |
|  |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Edward Vajda**, nado o 10 de setembro de 1958, é un lingüista especializado en lingüística comparativa e lingüística histórica que traballa na Western Washington University, no estado norteamericano de Washington.

Traxectoria
-----------

Acadou notoriedade por un seu traballo no que propón unha nova familia de linguas dené-ieniseianas, ao tentar estabelecer que a lingua ket de Siberia ten un antecesor lingüístico común coas linguas na-dené de América do Norte. Comezou a estudar o idioma ket nos anos 1990, logo da desaparición da Unión Soviética; entrevistouse con falantes de ket en Alemaña e, posteriormente, viaxou até Tomsk no suroeste de Siberia para realizar recollida de datos en traballo de campo.

Notas
-----

1. ↑  "Distant Native languages bridge Bering Sea: Siberian culture's words have echo in North America. 2008-03-04". Arquivado dende o orixinal o 12 de maio de 2008. Consultado o 07 de xuño de 2008.

Véxase tamén
------------

### Ligazóns externas

* Páxina persoal de Vajda na Western Washington University *(en inglés)*

|  |  |
| --- | --- |
| Control de autoridades | 
* Wd: Q3270377
* WorldCat
* VIAF: 46979679
* BNF: 14434195s
* FAST: 472799
* GND: 108941269X
* ISNI: 0000 0000 4668 1527
* LCCN: no2002001301
* NTA: 22428908X
* SUDOC: 083722882

 |